ศรีเรศ โกฎคำลือ

ศรีเรศ โกฎคำลือ (เกิด 3 สิงหาคม พ.ศ. 2498) เป็นนักการเมืองชาวไทย เป็นอดีตสมาชิกสภาผู้แทนราษฎรจังหวัดเชียงใหม่ ได้รับการเลือกตั้งเป็นสมาชิกสภาผู้แทนราษฎรครั้งแรกในปี พ.ศ. 2554 สังกัดพรรคเพื่อไทย และเป็นนักธุรกิจด้านการกำจัดขยะในพื้นที่จังหวัดเชียงใหม่

ประวัติ 
ศรีเรศ โกฎคำลือ เกิดเมื่อวันที่ 3 สิงหาคม พ.ศ. 2498 เป็นบุตรของนายก๋อง และนางบัวแก้ว โกฎคำลือ มีพี่น้อง 5 คน สำเร็จการศึกษาศิลปศาสตรบัณฑิต สาขาพัฒนาสังคม มหาวิทยาลัยนเรศวร วิทยาเขตสารสนเทศพะเยา สมรสกับนางวาสนา มีบุตร 3 คน และบุตรนอกสมรสอีก 1 คน

งานการเมือง 
ศรีเรศ เป็นอดีตกำนันและเจ้าของธุรกิจบ่อกำจัดขยะในพื้นที่อำเภอดอยเต่า-อำเภอฮอด เป็นอดีตนายกองค์การบริหารส่วนตำบลบ้านตาล อำเภอฮอด ลงสมัครรับเลือกตั้งเป็นครั้งแรกในปี พ.ศ. 2554 สังกัดพรรคเพื่อไทย และได้รับเลือกตั้งสมาชิกสภาผู้แทนราษฎรเป็นสมัยแรก โดยเอาชนะนายนรพล ตันติมนตรี อดีตสมาชิกสภาผู้แทนราษฎร พรรคเพื่อแผ่นดิน ซึ่งย้ายมาสังกัดพรรคประชาธิปัตย์ ในการเลือกตั้งครั้งนั้น

ศรีเรศ โกฎคำลือ เป็นนักการเมืองที่มีความใกล้ชิดกับ บุญเลิศ บูรณุปกรณ์ ช่วงก่อนเลือกตั้งปี 2562 มีการกล่าวถึงว่าศรีเรศ จะย้ายไปสังกัดพรรคพลังประชารัฐ แต่ต่อมาในปี พ.ศ. 2562 เขาก็ยังคงสมัครรับเลือกตั้งในนามพรรคเพื่อไทยและได้รับเลือกตั้งเป็นสมัยที่สอง

แต่ในการเลือกตั้งนายกองค์การบริหารส่วนจังหวัดเชียงใหม่ พ.ศ. 2563 เขาให้การสนับสนุนนายบุญเลิศ บูรณุปกรณ์ ซึ่งเป็นคู่แข่งของผู้สมัครที่พรรคเพื่อไทยให้การสนับสนุน

สมาชิกสภาผู้แทนราษฎร 
ศรีเรศ โกฎคำลือ ได้รับการเลือกตั้งเป็นสมาชิกสภาผู้แทนราษฎรมาแล้ว 2 สมัย คือ
 การเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2554 จังหวัดเชียงใหม่ สังกัดพรรคเพื่อไทย
 การเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2562 จังหวัดเชียงใหม่ สังกัดพรรคเพื่อไทย

เครื่องราชอิสริยาภรณ์

อ้างอิง

แหล่งข้อมูลอื่น 
นายศรีเรศ โกฎคำลือ , เว็บไซต์รัฐสภาไทย
ข้อมูลนักการเมืองไทย (นายศรีเรศ โกฎคำลือ), ศูนย์ข้อมูลนักการเมือง

บุคคลจากจังหวัดเชียงใหม่
นักการเมืองไทย
นักธุรกิจชาวไทย
สมาชิกสภาผู้แทนราษฎรจังหวัดเชียงใหม่
พรรคเพื่อไทย
บุคคลจากมหาวิทยาลัยพะเยา
ผู้ได้รับเครื่องราชอิสริยาภรณ์ ป.ช.
ผู้ได้รับเครื่องราชอิสริยาภรณ์ ป.ม.
นายกองค์การบริหารส่วนตำบลในประเทศไทย